Suvestinė redakcija nuo 2011-06-05 iki 2012-07-04

Nutarimas paskelbtas: Žin. 2010, Nr. 121-6173, i. k. 1101100NUTA00001425

Lietuvos Respublikos Vyriausybė

NUTARIMAS

DĖL VALSTYBĖS ĮMONĖS IGNALINOS ATOMINĖS ELEKTRINĖS EKSPLOATAVIMO NUTRAUKIMO 2010–2014 metų PROGRAMOS PATVIRTINIMO

2010 m. rugsėjo 29 d. Nr. 1425

Vilnius

Vadovaudamasi Lietuvos Respublikos valstybės įmonės Ignalinos atominės elektrinės pirmojo bloko eksploatavimo nutraukimo įstatymu (Žin., 2000, Nr. 42-1189), įgyvendindama Lietuvos Respublikos Vyriausybės 2005 m. vasario 2 d. nutarimo Nr. 117 „Dėl Valstybės įmonės Ignalinos atominės elektrinės pirmojo ir antrojo blokų eksploatavimo nutraukimo programos patvirtinimo“ (Žin., 2005, Nr. 17-536) 3.2 punkto ir Lietuvos Respublikos energetikos ministerijos nuostatų, patvirtintų Lietuvos Respublikos Vyriausybės 2009 m. vasario 11 d. nutarimu Nr. 86 (Žin., 2009, Nr. 19-755), 6.2.12 punkto nuostatas, Lietuvos Respublikos Vyriausybė nutaria:

Patvirtinti Valstybės įmonės Ignalinos atominės elektrinės eksploatavimo nutraukimo 2010–2014 metų programą (pridedama).

MINISTRAS PIRMININKAS	ANDRIUS KUBILIUS

ENERGETIKOS MINISTRAS	ARVYDAS SEKMOKAS

Patvirtinta

Lietuvos Respublikos Vyriausybės

2010 m. rugsėjo 29 d. nutarimu Nr. 1425

VALSTYBĖS ĮMONĖS IGNALINOS ATOMINĖS ELEKTRINĖS EKSPLOATAVIMO NUTRAUKIMO 2010–2014 METŲ PROGRAMA

I. BENDROSIOS NUOSTATOS

1.Valstybės įmonės Ignalinos atominės elektrinės eksploatavimo nutraukimo 2010–2014 metų programa (toliau – Programa) parengta vadovaujantis Lietuvos Respublikos valstybės įmonės Ignalinos atominės elektrinės pirmojo bloko eksploatavimo nutraukimo įstatymu (Žin., 2000, Nr. 42-1189), įgyvendinant Valstybės įmonės Ignalinos atominės elektrinės pirmojo ir antrojo blokų eksploatavimo nutraukimo programą, patvirtintą Lietuvos Respublikos Vyriausybės 2005 m. vasario 2 d. nutarimu Nr. 117 (Žin., 2005, Nr. 17-536), ir siekiant užtikrinti saugią galutinai sustabdytos valstybės įmonės Ignalinos atominės elektrinės (toliau – Ignalinos AE) priežiūrą, toliau vykdyti Ignalinos AE eksploatavimo nutraukimo darbus, sušvelninti neigiamus socialinius ir ekonominius padarinius Ignalinos AE regionui nutraukus jos eksploatavimą.

2.Programa yra Valstybės įmonės Ignalinos atominės elektrinės pirmojo ir antrojo blokų eksploatavimo nutraukimo programos, įgyvendintos 2005–2009 metais, tąsa. Joje pateiktos nereikalingų įrenginių ir sistemų išmontavimo, pastatų griovimo, teritorijos rekultivavimo priemonės, kurios bus įgyvendinamos 20102014 metais.

II. PROGRAMOS TIKSLAI IR UŽDAVINIAI

3.Programoje nustatomi Ignalinos AE eksploatavimo nutraukimo, radioaktyviųjų atliekų tvarkymo, energijos tiekimo užtikrinimo ir Ignalinos AE regiono plėtros tikslai ir uždaviniai.

4.Programos Ignalinos AE eksploatavimo nutraukimo srities tikslas – užtikrinti saugią ir efektyvią galutinai sustabdytos Ignalinos AE priežiūrą.

5.Programos 4 punkte nurodyto tikslo uždaviniai:

5.1.rengti, keisti ir papildyti teisės aktus, susijusius su Ignalinos AE eksploatavimo nutraukimu ir turto valdymu;

5.2.užtikrinti Ignalinos AE eksploatavimo nutraukimą atliekančių ir sustabdytą Ignalinos AE prižiūrinčių tarnybų darbą;

5.3.teisės aktų nustatyta tvarka branduolinės ir radiacinės saugos požiūriu įvertinti pasirengimo nutraukti Ignalinos AE eksploatavimą ir eksploatavimo nutraukimo projektus ir suteikti jiems įgyvendinti reikalingas licencijas;

5.4.ugdyti Ignalinos AE personalo kompetenciją Ignalinos AE eksploatavimo nutraukimo klausimais;

5.5.rengti techninius Ignalinos AE eksploatavimo nutraukimo projektų dokumentus ir atlikti parengiamuosius projektų įgyvendinimo darbus;

5.6.tobulinti Ignalinos AE eksploatavimo nutraukimo darbų ir lėšų planavimą;

5.7.pradėti išmontuoti pirmojo ir antrojo blokų įrenginius;

5.8.stebėti, vertinti ir prognozuoti Ignalinos AE eksploatavimo nutraukimo radiologinį poveikį aplinkai ir Ignalinos AE regiono gyventojams;

5.9.siekti efektyviau naudoti energijos ir kitus išteklius sustabdytoje Ignalinos AE.

6.Programos radioaktyviųjų atliekų tvarkymo srities tikslas – sutvarkyti esančias ir nutraukiant Ignalinos AE eksploatavimą susidarysiančias radioaktyviąsias atliekas ir užtikrinti tinkamą jų saugojimą ir laidojimą.

7.Programos 6 punkte nurodyto tikslo uždaviniai:

7.1.ugdyti valstybės įmonės Radioaktyvųjų atliekų tvarkymo agentūros personalo kompetenciją ir administracinius gebėjimus;

7.2.įdiegti šiuolaikines panaudoto branduolinio kuro tvarkymo ir saugojimo technologijas, analizuoti galimybes jį palaidoti;

7.3.pasirengti perduoti valstybės įmonei Radioaktyvųjų atliekų tvarkymo agentūrai Ignalinos AE pastatytas naujas radioaktyviųjų atliekų saugyklas ir kapinynus;

7.4.plėtoti šiuolaikinėmis technologijomis pagrįstą radioaktyviųjų atliekų tvarkymo infrastruktūrą;

7.5.informuoti visuomenę apie Ignalinos AE eksploatavimo nutraukimą ir radioaktyviųjų atliekų tvarkymą.

8.Programos energijos tiekimo užtikrinimo srities tikslas – įgyvendinti energetikos infrastruktūros plėtros projektus.

9.Programos 8 punkte nurodyto tikslo uždaviniai:

9.1.pastatyti kombinuotojo ciklo bloką akcinėje bendrovėje Lietuvos elektrinėje;

9.2.pasirengti nutiesti transeuropinius elektros ir dujų tinklus;

9.3.išnagrinėti galimybes pastatyti Lietuvoje požeminę dujų saugyklą.

10.Programos Ignalinos AE regiono plėtros srities tikslas – sušvelninti neigiamus Ignalinos AE eksploatavimo nutraukimo socialinius ir ekonominius padarinius regionui.

11.Programos 10 punkte nurodyto tikslo uždaviniai:

11.1.skatinti Ignalinos AE regiono smulkiojo ir vidutinio verslo plėtrą ir vietos iniciatyvų projektų įgyvendinimą;

11.2.sudaryti sąlygas atleidžiamiems Ignalinos AE darbuotojams integruotis į darbo rinką ir švelninti atleidimo iš darbo padarinius;

11.3.remti energijos efektyvumo didinimo projektų įgyvendinimą;

11.4.taikyti Ignalinos AE regione laikinus kompensacinius mechanizmus.

12.Priemonės Programos tikslams ir uždaviniams įgyvendinti, jų vykdytojai, įgyvendinimo terminai ir finansavimo šaltiniai nurodyti priede.

III. NUMATOMI REZULTATAI (vertinimo kriterijai)

13.Programos 4 punkte nurodyto tikslo pasiekimo vertinimo kriterijus – Ignalinos AE pirmojo ir antrojo blokų eksploatavimo pakeistos licencijos galiojimas – 100 procentų.

14.Programos 5 punkte nurodytų uždavinių įgyvendinimo vertinimo kriterijai:

14.1.veikiančios Ignalinos AE fizinę saugą, gaisrų prevenciją ir likvidavimą užtikrinančios tarnybos – 100 procentų;

14.2.branduolinės saugos požiūriu įvertinta projektų – 10;

14.3.parengta Ignalinos AE nebenaudojamų pastatų ir įrangos dezaktyvavimo projektų dokumentų – 4;

14.4.iškrauta iš pirmojo ir antrojo blokų panaudoto branduolinio kuro – 66 procentai;

14.5.atliktas energijai imlių Ignalinos AE sistemų ir pastatų energetinis auditas – 100 procentų.

15.Programos 6 punkte nurodyto tikslo pasiekimo vertinimo kriterijus – galutinai apdorota radioaktyviųjų atliekų – 6 500 kub. metrų.

16.Programos 7 punkte nurodytų uždavinių įgyvendinimo vertinimo kriterijai:

16.1.baigta statyti ir pradėta eksploatuoti panaudoto branduolinio kuro saugykla;

16.2.užbaigtas statyti ir pradėtas eksploatuoti kietųjų radioaktyviųjų atliekų tvarkymo ir saugojimo kompleksas;

16.3.parengtas mažo ir vidutinio aktyvumo trumpaamžių radioaktyviųjų atliekų kapinyno projektas;

16.4.įgyvendinta visuomenės informavimo apie radioaktyviųjų atliekų tvarkymą priemonių – 11.

17.Programos 8 punkte nurodyto tikslo pasiekimo vertinimo kriterijus – įgyvendinami numatyti energetikos infrastruktūros projektai – 100 procentų.

18.Programos 9 punkte nurodytų uždavinių įgyvendinimo vertinimo kriterijai:

18.1.akcinėje bendrovėje Lietuvos elektrinėje pastatytas kombinuotojo ciklo blokas;

18.2.užbaigti tiriamieji darbai, kurių reikia požeminei dujų saugyklai pastatyti, – 100 procentų.

19.Programos 10 punkte nurodyto tikslo pasiekimo vertinimo kriterijus – vidutinis registruotų bedarbių ir darbingo amžiaus gyventojų santykis savivaldybėje.

20.Programos 11 punkte nurodytų uždavinių įgyvendinimo vertinimo kriterijai:

20.1.įgyvendinta Ignalinos AE regiono smulkiojo ir vidutinio verslo plėtros projektų – 25;

20.2.įgyvendinta Ignalinos AE regiono vietinių iniciatyvų ir jaunimo projektų – 60;

20.3.atleidžiamiems Ignalinos AE darbuotojams taikomos papildomos užimtumo ir socialinės garantijos – 100 procentų;

20.4.įgyvendinta energijos efektyvumo didinimo Ignalinos AE regione projektų – 9;

20.5.modernizuota centralizuota šildymo sistema Visagino savivaldybėje – 100 procentų;

20.6.iš dalies kompensuojamos gyvenamųjų patalpų šildymo išlaidos Visagino savivaldybės gyventojams.

IV. PROGRAMOS ĮGYVENDINIMAS, STEBĖSENA IR ATSKAITOMYBĖ

21.Teisės aktų nustatyta tvarka Programos įgyvendinimą koordinuoja ir stebėseną atlieka Energetikos ministerija.

22.Atsakingi vykdytojai, nurodyti priede, kasmet iki vasario 1 d. teisės aktų nustatyta tvarka teikia Energetikos ministerijai informaciją apie Programos įgyvendinimo priemonių vykdymą. Energetikos ministerija kasmet iki kovo 1 d. teisės aktų nustatyta tvarka informuoja Lietuvos Respublikos Vyriausybę apie Programos įgyvendinimo eigą ir rezultatus.

23.Programos įgyvendinimas bus finansuojamas iš Europos Sąjungos paramos lėšų Ignalinos AE eksploatavimui nutraukti, Tarptautinio Ignalinos eksploatavimo nutraukimo rėmimo fondo, Valstybės įmonės Ignalinos atominės elektrinės eksploatavimo nutraukimo fondo lėšų, atitinkamoms ministerijoms, kitoms valstybės institucijoms, atsakingoms už Programos vykdymą, patvirtintų bendrųjų Lietuvos Respublikos valstybės biudžeto asignavimų, savivaldybių lėšų ir kitų šaltinių. Visų šių finansavimo šaltinių parama Programos priemonių įgyvendinimo projektams vykdyti skiriama vadovaujantis paramos naudojimą reglamentuojančiais teisės aktais.

_________________

Valstybės įmonės Ignalinos atominės

elektrinės eksploatavimo nutraukimo

2010–2014 metų programos

priedas

VALSTYBĖS ĮMONĖS IGNALINOS ATOMINĖS ELEKTRINĖS EKSPLOATAVIMO NUTRAUKIMO 2010–2014 METŲ PROGRAMOS ĮGYVENDINIMO PRIEMONIŲ PLANAS

Eil. Nr.	Uždaviniai	Priemonės	Atsakingi už vykdymą	Vykdymo terminas (metai)	Numatomas lėšų poreikis (mln. litų)	Numatomi finansavimo šaltiniai	Pastabos

2010 metais	2011 metais	2012 metais	2013 metais	2014 metais
I. Užtikrinti saugią ir efektyvią galutinai sustabdytos Ignalinos AE priežiūrą
1.	Rengti, keisti ir papildyti teisės aktus, susijusius su Ignalinos AE eksploatavimo nutraukimu	1.1. Atnaujinti ir patvirtinti Ignalinos AE galutinį eksploatavimo nutraukimo planą	Ignalinos AE, Energetikos ministerija	2010–2011	Ignalinos programa	suma įtraukta į 2.1 punktą
2.	Užtikrinti Ignalinos AE eksploatavimo nutraukimą atliekančių ir sustabdytą Ignalinos AE prižiūrinčių tarnybų darbą	2.1. Užtikrinti sustabdytos Ignalinos AE priežiūrą, gaisrų prevenciją ir incidentų likvidavimą, fizinę saugą ir įgyvendinti reikiamus pakeitimus	Ignalinos AE, Energetikos ministerija, Priešgaisrinės apsaugos ir gelbėjimo departamentas	2010–2014	249,34	234,54	223,14	201,05	221,5	Ignalinos programa, Valstybės įmonės Ignalinos atominės elektrinės eksploatavimo nutraukimo fondas, Specialiosios Ignalinos programos administravimo Lietuvoje programos bendrojo finansavimo lėšos, Ignalinos AE lėšos, kiti šaltiniai	įskaitant pagal sutartį Ignalinos AE skiriamas lėšas Visagino priešgaisrinei gelbėjimo valdybai (finansavimo šaltinis 2011 metais – Valstybės įmonės Ignalinos atominės elektrinės eksploatavimo nutraukimo fondas)

2.2. Padėti Ignalinos AE rengti ir vykdyti eksploatavimo nutraukimo projektus	Ignalinos AE	2010–2014	15,88	20,7	10,36	10,36	Tarptautinis Ignalinos eksploatavimo nutraukimo rėmimo fondas, Ignalinos programa, Ignalinos AE lėšos
3.	Teisės aktų nustatyta tvarka branduolinės ir radiacinės saugos požiūriu įvertinti pasirengimo nutraukti Ignalinos AE eksploatavimą ir eksploatavimo nutraukimo projektus ir suteikti jiems įgyvendinti reikalingas licencijas	3.1. Radiacinės saugos požiūriu įvertinti parengtus projektus ir juos derinti	Radiacinės saugos centras	2010–2014	1	Ignalinos programa	lėšų poreikis bus patikslintas atsižvelgiant į dabar vykdomų projektų eigą ir licencijuoti teikiamų dokumentų terminus

3.2. Branduolinės saugos požiūriu įvertinti parengtus projektus ir suteikti jiems įgyvendinti reikalingas licencijas	Valstybinė atominės energetikos saugos inspekcija	2010–2014	3,45	Ignalinos programa	lėšų poreikis bus patikslintas atsižvelgiant į dabar vykdomų projektų eigą ir licencijuoti teikiamų dokumentų terminus
4.	Ugdyti Ignalinos AE personalo kompetenciją Ignalinos AE eksploatavimo nutraukimo klausimais	4.1. Stiprinti Ignalinos AE personalo gebėjimus rengti eksploatavimo nutraukimo technologinius projektus ir jų saugos pagrindimus	Ignalinos AE	2010–2014	Ignalinos programa, Specialiosios Ignalinos programos administravimo Lietuvoje programos bendrojo finansavimo lėšos, Valstybės įmonės Ignalinos atominės elektrinės eksploatavimo nutraukimo fondas	suma įtraukta į 2.1 punktą
5.	Rengti techninius Ignalinos AE eksploatavimo nutraukimo pro-jektų dokumentus ir atlikti parengiamuosius projektų įgyvendinimo darbus	5.1. Rengti Ignalinos AE personalo pajėgomis eksploatavimo nutraukimo technologinius projektus ir jų saugos pagrindimus	Ignalinos AE	2010–2014	Ignalinos programa, Specialiosios Ignalinos programos administravimo Lietuvoje programos bendrojo finansavimo lėšos, Valstybės įmonės Ignalinos atominės elektrinės eksploatavimo nutraukimo fondas	suma įtraukta į 2.1 punktą
5.2. Rengti Ignalinos AE nebenaudojamų pastatų ir įrangos dezaktyvavimo ir išmontavimo projektų dokumentus	Ignalinos AE	2010–2014	27,52	49,2	120,16	34,53	Ignalinos programa, Specialiosios Ignalinos programos administravimo Lietuvoje programos bendrojo finansavimo lėšos, Valstybės įmonės Ignalinos atominės elektrinės eksploatavimo nutraukimo fondas
6.	Tobulinti Ignalinos AE eksploatavimo nutraukimo darbų ir lėšų planavimą	6.1. Parengti ir patvirtinti Ignalinos AE veiklos strategiją	Ignalinos AE, Energetikos ministerija	2010	Ignalinos programa, Specialiosios Ignalinos programos administravimo Lietuvoje programos bendrojo finansavimo lėšos, Valstybės įmonės Ignalinos atominės elektrinės eksploatavimo nutraukimo fondas	suma įtraukta į 2.1 punktą

6.2. Pasirengti deryboms su Europos Komisija dėl paramos Ignalinos AE eksploatavimui nutraukti ir susijusiems projektams 2014–2020 metais	Energetikos ministerija, Ignalinos AE	2010–2011	Ignalinos programa	suma įtraukta į 2.1 punktą
7.	Pradėti išmontuoti pirmojo ir antrojo blokų įrenginius	7.1. Atlikti įrangos išmontavimo ir dezaktyvavimo parengiamuosius darbus, parengti statybos aikšteles ir infrastruktūrą statomiems naujiems įrenginiams (objektams)	Ignalinos AE	2010–2014	5,39	13,81	31,49	12,08	18,58	Ignalinos programa, Valstybės įmonės Ignalinos atominės elektrinės eksploatavimo nutraukimo fondas
7.2. Pasirengti dezaktyvuoti pirmojo bloko pagrindinį cirkuliacijos kontūrą	Ignalinos AE	2010–2011	1,7	1,7	1,8	Ignalinos programa
7.3. Įdiegti įrenginius, kurių reikia turbinų salės ir 117/1 pastato įrenginiams išmontuoti ir dezaktyvuoti	Ignalinos AE	2010–2012	12	13	13,43	Tarptautinis Ignalinos eksploatavimo nutraukimo rėmimo fondas
7.4. Atlikti parengiamuosius įrangos išmontavimo 117/1 pastate darbus	Ignalinos AE	2010	0,35	Ignalinos programa
7.5. Įdiegti įrenginius, kurių reikia 119 pastato įrenginiams išmontuoti ir dezaktyvuoti	Ignalinos AE	2010–2011	5,7	Ignalinos programa	suma įtraukta į 2.1 punktą
8.	Stebėti, vertinti ir prognozuoti Ignalinos AE eksploatavimo nutraukimo radiologinį poveikį aplinkai ir Ignalinos AE regiono gyventojams	8.1. Įgyvendinti Valstybinės aplinkos monitoringo programos priemones, skirtas galimam Ignalinos AE eksploatavimo nutraukimo poveikiui aplinkai įvertinti	Aplinkos ministerija, Aplinkos apsaugos agentūra	2010–2014	Ignalinos programa	suma įtraukta į 13.10 punktą
9.	Siekti efektyviau naudoti energijos ir kitus išteklius sustabdytoje Ignalinos AE	9.1. Taikyti metodus ir diegti priemones, leidžiančius taupyti energijos ir kitus išteklius	Ignalinos AE	2010–2014	8,05	Ignalinos programa, kiti šaltiniai
II. Sutvarkyti esančias ir nutraukiant Ignalinos AE eksploatavimą susidarysiančias radioaktyviąsias atliekas ir užtikrinti tinkamą jų saugojimą ir laidojimą
10.	Ugdyti valstybės įmonės Radioaktyviųjų atliekų tvarkymo agentūros personalo kompetenciją ir administracinius gebėjimus	10.1. Stiprinti valstybės įmonės Radioaktyviųjų atliekų tvarkymo agentūros radioaktyviųjų atliekų tvarkymo gebėjimus	valstybės įmonė Radioaktyviųjų atliekų tvarkymo agentūra	2010–2014	0,2	0,2	0,2	0,4	Ignalinos programa, Valstybės įmonės Ignalinos atominės elektrinės eksploatavimo nutraukimo fondas	priemonė bus vykdoma, jeigu bus priimtas sprendimas dėl papildomų funkcijų priskyrimo valstybės įmonei Radioaktyviųjų atliekų tvarkymo agentūrai
11.	Įdiegti šiuolaikines panaudoto branduolinio kuro tvarkymo ir saugojimo technologijas, analizuoti galimybes jį palaidoti	11.1.Vertinti panaudoto branduolinio kuro ir ilgaamžių radioaktyviųjų atliekų, įskaitant panaudotą grafitą, saugojimo ir pasirengimo laidoti galimybes ir patirtį užsienio valstybėse, pasaulines tendencijas	valstybės įmonė Radioaktyviųjų atliekų tvarkymo agentūra	2010–2014	0,32	0,32	0,32	0,32	0,32	Valstybės įmonės Ignalinos atominės elektrinės eksploatavimo nutraukimo fondas

11.2. Įrengti naują panaudoto branduolinio kuro saugyklą	Ignalinos AE	2010–2013	160	165	170	173,1	Tarptautinis Ignalinos eksploatavimo nutraukimo rėmimo fondas, Valstybės įmonės Ignalinos atominės elektrinės eksploatavimo nutraukimo fondas	įskaitant visų konteinerių pateikimą ir pažeisto kuro tvarkymo įrangos įdiegimą
12.	Pasirengti perduoti valstybės įmonei Radioaktyviųjų atliekų tvarkymo agentūrai Ignalinos AE pastatytas naujas radioaktyviųjų atliekų saugyklas ir kapinynus	12.1. Parengti Ignalinos AE pastatytų naujų radioaktyviųjų atliekų saugyklų ir kapinynų perdavimo valstybės įmonei Radioaktyviųjų atliekų tvarkymo agentūrai, užtikrinant saugų jų eksploatavimą, priežiūrą po uždarymo, fizinę saugą ir bendradarbiavimą su Ignalinos AE tvarkant radioaktyviąsias atliekas, modelį ir suderinti jį su Valstybine atominės energetikos saugos inspekcija	valstybės įmonė Radioaktyviųjų atliekų tvarkymo agentūra, Ignalinos AE, Energetikos ministerija	2010–2014	1	Valstybės įmonės Ignalinos atominės elektrinės eksploatavimo nutraukimo fondas
13.	Plėtoti šiuolaikinėmis technologijomis pagrįstą radioaktyviųjų atliekų tvarkymo infrastruktūrą	13.1. Vykdyti Ignalinos AE ir smulkiųjų gamintojų radioaktyviųjų atliekų radiologinio apibūdinimo darbus	Ignalinos AE, valstybės įmonė Radioaktyviųjų atliekų tvarkymo agentūra	2010–2014	2,2	2,2	2,2	2,2	2,2	Ignalinos programa, Valstybės įmonės Ignalinos atominės elektrinės eksploatavimo nutraukimo fondas
13.2. Įrengti labai mažo aktyvumo radioaktyviųjų atliekų saugyklas ir kapinyną	Ignalinos AE, valstybės įmonė Radioaktyviųjų atliekų tvarkymo agentūra	2010–2013	12	12	4	Ignalinos programa, Valstybės įmonės Ignalinos atominės elektrinės eksploatavimo nutraukimo fondas
13.3. Įrengti kietųjų radioaktyviųjų atliekų tvarkymo ir saugojimo įrenginį	Ignalinos AE	2010–2014	87	87	87	87	87	Tarptautinis Ignalinos eksploatavimo nutraukimo rėmimo fondas, Valstybės įmonės Ignalinos atominės elektrinės eksploatavimo nutraukimo fondas
13.4. Įdiegti nebekontroliuojamų radiacinių lygių nustatymo sistemą ir įrenginius	Ignalinos AE	2010	16,3	Tarptautinis Ignalinos eksploatavimo nutraukimo rėmimo fondas
13.5. Suprojektuoti ir pradėti statyti trumpaamžių mažo ir vidutinio aktyvumo radioaktyviųjų atliekų paviršinį kapinyną	Ignalinos AE, valstybės įmonė Radioaktyviųjų atliekų tvarkymo agentūra	2010–2014	33,7	33,7	33,7	33,7	33,7	Tarptautinis Ignalinos eksploatavimo nutraukimo rėmimo fondas, Ignalinos programa, Valstybės įmonės Ignalinos atominės elektrinės eksploatavimo nutraukimo fondas
13.6. Parengti metalų lydymo įrenginio statybos galimybių studiją ir jį įrengti, jeigu bus įrodytas ekonominis jo efektyvumas	Ignalinos AE	2011–2014	10,36	10,36	10,36	10,36	Tarptautinis Ignalinos eksploatavimo nutraukimo rėmimo fondas, Ignalinos programa	priemonė bus baigta vykdyti 2015 metais
13.7. Įvertinti Ignalinos AE esamų kietųjų radioaktyviųjų atliekų saugyklų saugą	Ignalinos AE	2010	1,7	Ignalinos programa
13.8. Atlikti Ignalinos AE esamos kietųjų (bitumizuotų) radioaktyviųjų atliekų tarpinės saugyklos (past. 158) saugos įvertinimą	Ignalinos AE	2010	1,7	Ignalinos programa	suma įtraukta į 2.1 punktą
13.9. Užtikrinti cementuotų radioaktyviųjų atliekų gelžbetoninių konteinerių tiekimą	Ignalinos AE	2010	4,4	Ignalinos programa
13.10. Pasirengti vykdyti išmontuojant Ignalinos AE susidariusių atliekų kiekių ir jų atitikties nekontroliuojamiesiems lygiams valstybinę kontrolę	Aplinkos apsaugos agentūra, Aplinkos ministerija	2010–2011	2,76	Ignalinos programa, Specialiosios Ignalinos programos administravimo Lietuvoje programos bendrojo finansavimo lėšos	Ignalinos programos lėšos skirtos 2008 metais, tačiau užtruko projekto įgyvendinimo procedūros
14.	Informuoti visuomenę apie Ignalinos AE eksploatavimo nutraukimą ir radioaktyviųjų atliekų tvarkymą	14.1. Informuoti visuomenę apie Ignalinos AE eksploatavimo nutraukimo eigą, radioaktyviųjų atliekų tvarkymą	valstybės įmonė Radioaktyviųjų atliekų tvarkymo agentūra, Ignalinos AE	2010–2014	0,04	0,04	0,04	0,04	0,04	Valstybės įmonės Ignalinos atominės elektrinės eksploatavimo nutraukimo fondas, Ignalinos programa	Ignalinos programos suma įtraukta į 2.1 punktą
III. Įgyvendinti energetikos infrastruktūros plėtros projektus
15.	Pastatyti akcinėje bendrovėje Lietuvos elektrinėje kombinuotojo ciklo bloką	15.1. Įrengti kombinuotojo ciklo 455 MW galios dujų turbinų bloką	akcinė bendrovė Lietuvos elektrinė, Energetikos ministerija	2010–2012	105,38	52,83	62,77	Tarptautinis Ignalinos eksploatavimo nutraukimo rėmimo fondas, akcinės bendrovės Lietuvos elektrinės lėšos	priemonė pradėta vykdyti 2009 metais
15.2. Vykdyti kombinuotojo ciklo 455 MW galios dujų turbininio bloko projekto ir jo statybos inžinerinę ir komercinę priežiūrą	akcinė bendrovė Lietuvos elektrinė, Energetikos ministerija	2010–2012	8	7	7	Tarptautinis Ignalinos eksploatavimo nutraukimo rėmimo fondas, akcinės bendrovės Lietuvos elektrinės lėšos	priemonė pradėta vykdyti 2009 metais
16.	Pasirengti nutiesti transeuropinius elektros ir dujų tinklus	16.1. Toliau atlikti parengiamuosius darbus ir įgyvendinti elektros tinklų jungčių projektus	„LitPol Link Sp. z.o.o.“, Energetikos ministerija	2010–2014	3,45	Tarptautinis Ignalinos eksploatavimo nutraukimo rėmimo fondas
17.	Išnagrinėti galimybes pastatyti Lietuvoje požeminę dujų saugyklą	17.1. Toliau atlikti tiriamuosius darbus, siekiant pastatyti požeminę dujų saugyklą	akcinė bendrovė Lietuvos elektrinė, Energetikos ministerija	2010–2014	5,8	8	Valstybės įmonės Ignalinos atominės elektrinės eksploatavimo nutraukimo fondas
IV. Sušvelninti neigiamus Ignalinos AE eksploatavimo nutraukimo socialinius ir ekonominius padarinius regionui
18.	Skatinti Ignalinos AE regiono smulkiojo ir vidutinio verslo plėtrą ir vietos iniciatyvų projektų įgyvendinimą	18.1. Įgyvendinti Ignalinos AE regiono smulkiojo ir vidutinio verslo plėtros skatinimo projektus	Visagino savivaldybė, Ignalinos rajono savivaldybė, Zarasų rajono savivaldybė	2010–2014	1,31	1,31	1,31	1,31	1,31	Valstybės įmonės Ignalinos atominės elektrinės eksploatavimo nutraukimo fondas, Visagino savivaldybės, Ignalinos rajono savivaldybės, Zarasų rajono savivaldybės lėšos
18.2. Skatinti Ignalinos AE regiono vietos iniciatyvų projektų įgyvendinimą demokratijos ir pilietiškumo, profesinio mokymo, įdarbinimo paslaugų, priklausomybės ligų prevencijos, bendruomeniškumo, tautinių mažumų paramos srityse, organizuoti kultūros ir sporto renginius	Visagino savivaldybė, Ignalinos rajono savivaldybė, Zarasų rajono savivaldybė	2010–2014	0,03	0,03	0,03	0,03	0,03	Valstybės įmonės Ignalinos atominės elektrinės eksploatavimo nutraukimo fondas, Visagino savivaldybės, Ignalinos rajono savivaldybės, Zarasų rajono savivaldybės lėšos
18.3. Skatinti jaunimo nevyriausybinių organizacijų ir jaunimo verslumo projektų įgyvendinimą	Visagino savivaldybė, Ignalinos rajono savivaldybė, Zarasų rajono savivaldybė	2010–2014	0,03	0,03	0,03	0,03	0,03	Valstybės įmonės Ignalinos atominės elektrinės eksploatavimo nutraukimo fondas, Visagino savivaldybės, Ignalinos rajono savivaldybės, Zarasų rajono savivaldybės lėšos
19.	Sudaryti sąlygas atleidžiamiems Ignalinos AE darbuotojams integruotis į darbo rinką ir švelninti atleidimo iš darbo padarinius	19.1. Taikyti papildomas socialines ir užimtumo garantijas atleidžiamiems ir atleistiems Ignalinos AE darbuotojams ir jų šeimos nariams	Utenos darbo birža, Lietuvos darbo birža prie Socialinės apsaugos ir darbo ministerijos, Socialinės apsaugos ir darbo ministerija, Energetikos ministerija	20102014	28	7,2	10	6	Valstybės įmonės Ignalinos atominės elektrinės eksploatavimo nutraukimo fondas
20.	Remti energijos efektyvumo didinimo projektų įgyvendinimą	20.1. Įgyvendinti Ignalinos AE regiono visuomeninių pastatų energetinio efektyvumo didinimo projektus	Visagino savivaldybė, Ignalinos rajono savivaldybė, Zarasų rajono savivaldybė	2010–2014	12,53	12,53	12,53	12,53	Ignalinos programa, Specialiosios Ignalinos programos administravimo Lietuvoje programos bendrojo finansavimo, Visagino savivaldybės, Ignalinos rajono savivaldybės, Zarasų rajono savivaldybės lėšos

20.2. Įgyvendinti energijos efektyvumo didinimo Visagino miesto daugiabučiuose gyvenamuosiuose namuose projektus	Energetikos ministerija	2011–2014	29,25	Ignalinos programa, Specialiosios Ignalinos programos administravimo Lietuvoje programos bendrojo finansavimo lėšos
20.3. Parengti Ignalinos AE regiono infrastruktūros plėtros projektų techninius dokumentus ir įgyvendinti projektus	Visagino savivaldybė, Ignalinos rajono savivaldybė, Zarasų rajono savivaldybė	2010–2014	1,63	1,63	1,63	1,63	1,63	Valstybės įmonės Ignalinos atominės elektrinės eksploatavimo nutraukimo fondas, Visagino savivaldybės, Ignalinos rajono savivaldybės, Zarasų rajono savivaldybės lėšos
20.4. Modernizuoti Visagino savivaldybėje centralizuotą šildymo sistemą	Visagino savivaldybė, Energetikos ministerija	2010–2012	14,7	14,55	Ignalinos programa, Specialiosios Ignalinos programos administravimo Lietuvoje programos bendrojo finansavimo, Visagino savivaldybės lėšos	Ignalinos programos lėšos skirtos 2006 ir 2007 metais
21.	Taikyti Ignalinos AE regione laikinus kompensacinius mechanizmus	21.1. Kompensuoti elektros energijos tiekimo ir skirstymo įmonėms negautas taikant elektros energijos tarifo lengvatą pajamas (taikant iki 2012 m. gruodžio 31 d. 50 procentų, 2013 metais – 40 procentų, 2014 metais – 30 procentų mažesnį elektros energijos tarifą) Ignalinos AE regiono gyventojams	Energetikos ministerija, akcinė bendrovė Rytų skirstomieji tinklai, valstybės įmonė „Visagino energija“	2010–2014	6	12,5	12,6	9,9	7,4	Valstybės įmonės Ignalinos atominės elektrinės eksploatavimo nutraukimo fondas, kiti finansavimo šaltiniai	priemonė bus vykdoma ir po 2014 metų, taikant 2015 metais 20 procentų, 2016 metais – 10 procentų mažesnį elektros energijos tarifą; 2016 metai – paskutiniai lengvatos taikymo metai
21.2. Kompensuoti šilumos tiekimo įmonei negautas pajamas už realizuotą šilumos energiją taikant papildomas šilumos energijos gyvenamosioms patalpoms šildyti kainų lengvatas (kompensuojant 2010 metų sausio–vasario mėnesiais 30 procentų, 2010–2011 metų šildymo sezoną – 20 procentų, 2011–2012 metų šildymo sezoną – 10 procentų šilumos energijos	Energetikos ministerija, valstybės įmonė „Visagino energija“, Visagino savivaldybė	2010–2012	2	6	5	Valstybės įmonės Ignalinos atominės elektrinės eksploatavimo nutraukimo fondas, kiti finansavimo šaltiniai	nurodytas lėšų poreikis priemonei įgyvendinti prognozuojamas, tiksliau bus žinomas pasibaigus atitinkamam šildymo sezonui
gyvenamosioms patalpoms šildyti kainos) Visagino savivaldybėje
21.3. Skirti socialines išmokas Ignalinos AE regione esančių biudžetinių įstaigų darbuotojams ir socialinei infrastruktūrai plėtoti	Visagino savivaldybė, Ignalinos rajono savivaldybė, Zarasų rajono savivaldybė, Energetikos ministerija	2010	9	Valstybės įmonės Ignalinos atominės elektrinės eksploatavimo nutraukimo fondas
21.4. Iš dalies padengti padidėjusias viešosios paskirties pastatų šildymo išlaidas Visagino savivaldybei	Energetikos ministerija, Visagino savivaldybė	2011	1	Valstybės įmonės Ignalinos atominės elektrinės eksploatavimo nutraukimo fondas
Iš viso	799,6	783,2	754,6	686,04	437,92

_________________

Priedo pakeitimai:

Nr. 634, 2011-06-01, Žin., 2011, Nr. 68-3245 (2011-06-04), i. k. 1111100NUTA00000634

Pakeitimai:

1.

Lietuvos Respublikos Vyriausybė, Nutarimas

Nr. 634, 2011-06-01, Žin., 2011, Nr. 68-3245 (2011-06-04), i. k. 1111100NUTA00000634

Dėl Lietuvos Respublikos Vyriausybės 2010 m. rugsėjo 29 d. nutarimo Nr. 1425 "Dėl Valstybės įmonės Ignalinos atominės elektrinės eksploatavimo nutraukimo 2010–2014 metų programos patvirtinimo" pakeitimo